open-index/open-wikipedia-markdown huggingface dataset:
Μαλαματένια Λόγια

Το ***Μαλαματένια Λόγια*** είναι τραγούδι σε μουσική Γιάννη Μαρκόπουλου και σε στίχους Μάνου Ελευθερίου. Κυκλοφόρησε πρώτη φορά το 1974, στον δίσκο του Μαρκόπουλου *[[Θητεία (άλμπουμ)|Θητεία]]*, και ερμηνεύτηκε από τους Λάκη Χαλκιά, Χαράλαμπο Γαργανουράκη και Λιζέτα Νικολάου. Το κομμάτι απέκτησε μεγάλη φήμη και διασκευάστηκε ή ερμηνεύτηκε από διάφορους Έλληνες καλλιτέχνες, μεταξύ αυτών ο Βασίλης Παπακωνσταντίνου και ο Γιάννης Χαρούλης.

Οι στίχοι του κομματιού γράφτηκαν κατά τη διάρκεια της Χούντας και υπέστησαν λογοκρισία. Το κομμάτι αναφέρεται στο εργατικό κίνημα και πρόκειται για μία αφήγηση από την περίοδο της Κατοχής έως και την επταετία της Χούντας. Ενώ μερικοί στίχοι παραποιήθηκαν, όπως για παράδειγμα αντί του «*κι όχι να ζεις μ' αυτή τη συμμορία*» έχουμε «*κομπανία*» και αντί του «*και ξημερώνοντας Παρασκευή*» έχουμε «*μέρα κακή*». Παρασκευή έγινε το πραξικόπημα, ενώ Παρασκευή δολοφονήθηκε και ο Γρηγόρης Λαμπράκης.

Υποστηρίζεται επίσης ότι κάποιοι στίχοι του ποιήματος αναφέρονται στον Γιώργο Σεφέρη και στο ποίημα *Ελένη*. Στα μουσικά, το κομμάτι λέγεται ότι ο Μαρκόπουλος είχε σκεφτεί τη μελωδία όταν ήταν ακόμα 13 ετών, όταν προσπαθούσε να γράψει μουσική σε κάλαντα. Το κομμάτι είναι γραμμένο σε ελάσσονα, ενώ η χαρακτηριστική εισαγωγή του παίζεται με πιάνο στην πρώτη κυκλοφορία. Η χαρακτηριστική του μελωδία ακούγεται κατά καιρούς και σε γήπεδα, με παραλλαγμένους στίχους.

## Παραπομπές


## Εξωτερικοί σύνδεσμοι
* Μαλαματένια Λόγια στο Stixoi.gr

Κατηγορία:Τραγούδια του 1974
Κατηγορία:Τραγούδια του Γιάννη Μαρκόπουλου
Παραλία (Αρχαιότητα)

thumb|Χάρτης ο οποίος δείχνει κατά προσέγγιση τα όρια των τριών περιοχών οι οποίες δημιουργήθηκαν από τον Κλεισθένη
Η **Παραλία** ήταν η ονομασία με την οποία ήταν γνωστή της παράκτιας περιοχής της Αττικής, η οποία ορισμένες φορές χρησιμοποιείται για τον ορισμό της περιοχής η οποία βρίσκεται ανατολικά του Υμηττού, ενώ κάλυπτε το σύνολο του νοτίου τμήματος της Αττικής, από το Ακρωτήριο του Ζωστήρα, στα δυτικά (περίπου στη σημερινή Βουλιαγμένη), έως την Βραυρώνα και το Σούνιο στα ανατολικά. Επρόκειτο για ξηρά εδάφη αποτελούμενα από λόφους, τα οποία περιελάμβαναν τα Μεταλλεία Λαυρίου. Έπειτα από την Κλεισθένεια μεταρρύθμιση, η καθεμία από τις δέκα φυλές έλαβε από μία τριττύα στα Μεσόγεια, μία στην Παραλία και μία στο άστυ.

Στην διάρκεια της κλασικής περιόδου οι δέκα τριττύες της Παραλίας περιελάμβαναν περίπου 40 δήμους.

## Παραπομπές


## Πηγές

*  
*  

Κατηγορία:Γεωγραφία της αρχαίας Αττικής
Η Ελλάδα (τραγούδι)

Το ***Η Ελλάδα*** (γνωστό και ως ***Ελλάδα (Λένγκω)*** ή ***Λένγκω*** ή και ***Ελλάδα (Λένγκω Λένγκω)***) είναι τραγούδι σε μουσική και στίχους Γιάννη Μαρκόπουλου, το οποίο κυκλοφόρησε για πρώτη φορά το 1975, στον δίσκο *Ανεξάρτητα*, ερμηνευμένο από τον ίδιο. Την ίδια χρονιά κυκλοφόρησε ξανά στον δίσκο *12 Λαϊκά Τραγούδια*, ερμηνευμένο από την Χαρούλα Αλεξίου, με την οποία έγινε και περισσότερο γνωστό. Το κομμάτι έχει συμπεριληφθεί σε αρκετές επανακυκλοφορίες και συλλογές των παραπάνω καλλιτεχνών.

Το κομμάτι αυτό γράφτηκε κατά την περίοδο της Χούντας, κι έτσι κυκλοφόρησε μετά το τέλος της. Το όνομα *Λένγκω* είναι υποκοριστικό της Ελένης και το οποίο αναφέρεται στην Ελλάδα, σε αυτό εδώ το τραγούδι. Το κομμάτι είναι γραμμένο σε ελάσσονα κλίμακα, ενώ το πρωτότυπο είναι παιγμένο όλο σε πιάνο. Πλέον είναι ένα από τα γνωστότερα του κρητικού συνθέτη, Γιάννη Μαρκόπουλου.

## Παραπομπές


## Εξωτερικοί σύνδεσμοι
* Η Ελλάδα στο Stixoi.gr
* Η Ελλάδα στο Lavart.gr

Κατηγορία:Τραγούδια του 1975
Κατηγορία:Τραγούδια του Γιάννη Μαρκόπουλου
Διόφαντος Χρυσοστόμου

Ο **Διόφαντος Χρυσοστόμου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 1991-1996.

## Βιογραφικά στοιχεία
Ο Διόφαντος Χρυσοστόμου γεννήθηκε στο Άρσος Λεμεσού το 1943. Ομιλούσε, πέρα από την ελληνική, την αγγλική και τη ρωσική γλώσσα. Σπούδασε ιατρική με ειδικότητα στην ακτινολογία στο Πανεπιστήμιο Πατρίς Λουμούμπα. Είναι ακτινολόγος.

## Πολιτική διαδρομή
Στις Δημοτικές εκλογές του 1986 εκλέχθηκε δημοτικός σύμβουλος στον Δήμο Λάρνακας με το ΑΚΕΛ. Στη συνέχεια εξελέγη αντιδήμαρχος Λάρνακας.

Στις βουλευτικές εκλογές του 1991 εξελέγη βουλευτής στην Εκλογική Περιφέρεια Αμμοχώστου με το ΑΚΕΛ για την ΣΤ΄ Κοινοβουλευτική Περίοδο.

## Πρόεδρος Νέας Σαλαμίνας
Όταν επέστρεψε στην Κύπρο από τις σπουδές του, διορίστηκε στο νοσοκομείο Αμμοχώστου. Στην Αμμόχωστο ήρθε σε επαφή με το αθλητικό σωματείο Νέα Σαλαμίνα και τον κόσμο του.  Ο Διόφαντος Χρυστοστόμου διετέλεσε για περίπου 20 χρόνια πρόεδρος της Νέας Σαλαμίνας. Η πρώτη περίοδος προεδρίας του διήρκεσε από το 1982 έως το 1996 και η δεύτερη από το 2001 έως το 2006. Επί προεδρίας του η ποδοσφαιρική ομάδα κατέκτησε τα δύο της τρόπαια (Κύπελλο Κύπρου και Ασπίδα της ΚΟΠ) ενώ κατασκευάστηκε και το ποδοσφαιρικό της γήπεδο, το στάδιο Αμμόχωστος. Το 2006, προς τιμήν του Διόφαντου Χρυστοστόμου, η Νέα Σαλαμίνα ονόμασε το προπονητικό της κέντρο στο Μενεού ως «Αθλητικό Κέντρο Νέας Σαλαμίνας-Διόφαντος Χρυστοστόμου». Επιπλέον, το 2006 ανακηρύχθηκε επίτιμος πρόεδρος του σωματείου.

Ο Διόφαντος Χρυσοστόμου έχει τιμηθεί, το 2008, από την Κυπριακή Ομοσπονδία Πετοσφαίρισης για την προσφορά του στο άθλημα.

## Παραπομπές

## Πηγές
*

## Βιβλιογραφία
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Αμμοχώστου
Κατηγορία:Κύπριοι ακτινολόγοι
Κατηγορία:Πρόεδροι Νέας Σαλαμίνας Αμμοχώστου
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Έθελχερντ του Ουέσσεξ

Ο **Έθελχερντ του Ουέσσεξ**, βασιλιάς του Ουέσσεξ (726 - 740) καταγράφεται σαν γαμπρός και διάδοχος του Ίνε του Ουέσσεξ, η καταγωγή του είναι άγνωστη εικάζεται ότι είναι ο πρώτος βασιλιάς του Ουέσσεξ που δεν κατάγεται απ'ευθείας από τον Κέρντικ. Σύμφωνα με τον Βέδα όταν ο Ίνε παραιτήθηκε πήγε στην Ρώμη (726) αφήνοντας πίσω στον θρόνο έναν "νεαρό άντρα". Μετά την αναχώρηση του Ίνε συγκρούστηκαν για τον θρόνο του Ουέσσεξ ο Έθελχερντ με έναν άλλο διεκδικητή του θρόνου τον Όσβαλντ ο οποίος ανήκε στον Οίκο του Ουέσσεξ αλλά τελικά ο Έθελχερντ επικράτηση λόγω της υποστήριξης του από τον Έθελμπαλντ της Μερκίας. Ο Έθελχερντ αναγκάστηκε να υποταχθεί στον Έθελμπαλντ χάνοντας σημαντικά την ανεξαρτησία του και μεγάλο τμήμα των εδαφών του ανάμεσα στα οποία το Σάμερτον.
Η σύζυγος του Έθελχερντ Φρίθουγιθ καταγράφεται στο Αγγλοσαξωνικό χρονικό για ένα ταξίδι που πραγματοποίησε για προσκύνημα στην Ρώμη (737), τον Έθελχερντ διαδέχτηκε ο Κάθριντ του Ουέσσεξ ο οποίος ήταν συγγενής του ή αδελφός του. 

## Παραπομπές
 		


## Πηγές

*Frank Stenton, Anglo-Saxon England (1943, 1971, 1998 Oxford paperback)

## Εξωτερικοί σύνδεσμοι

*Έθελχερντ 

Κατηγορία:Βασιλείς του Ουέσσεξ
Κάθριντ του Ουέσσεξ

Ο **Κάθριντ του Ουέσσεξ** βασιλιάς του Ουέσσεξ (740 - 756) ήταν διάδοχος του Έθελχερντ του Ουέσσεξ ο οποίος ήταν συγγενής του πιθανότατα αδελφός του. Ο Κάθριντ κληρονόμησε το Ουέσσεξ την εποχή που το βασίλειο της Μερκίας βρισκόταν στο απόγειο, αλλά ο Έθελμπαλντ της Μερκίας ήταν όπως φαίνεται κυρίαρχος του Κάθριντ, τον εξανάγκασε να πολεμήσει μαζί του εναντίον των Ουαλλών (743). Η βασιλεία του Κάθριντ ήταν ταραχώδης με πολλές ανεπιτυχείς εξεγέρσεις (748, 750). Το 752 μετά από μια επιτυχημένη εξέγερση εναντίον του Έθελμπαλντ αναγνωρίστηκε η ανεξαρτησία του Ουέσσεξ από την Μερκία, αναφέρεται ότι πολέμησε στην Κορνουάλη (753).
Διάδοχος του ήταν ο μακρινός συγγενής του Σίγκεμπερ του Ουέσσεξ.

## Παραπομπές


## Εξωτερικοί σύνδεσμοι
*Κάθριντ 

Κατηγορία:Βασιλείς του Ουέσσεξ
Αναστασία (μεσαιωνική εικονογράφος)

Η **Αναστασία** ήταν Γαλλίδα εικονογράφος κειμένων που έζησε στο Παρίσι γύρω στο 1400 μ.Χ.. Η ειδικότητά της, που την έκανε και ιδιαίτερα γνωστή στην εποχή της, ήταν τα λεπτομερή διακοσμητικά περιθώρια γύρω από το κείμενο καθώς και τα τοπία που χρησιμοποιούσε ως υπόβαθρο. Την εποχή της, αν και δεν είχε εφευρεθεί ακόμα η τυπογραφία, τα περισσότερα χειρόγραφα αναπαράγονταν σε μαζική κλίμακα σε επαγγελματικά εργαστήρια στα οποία εργάζονταν πολλές γυναίκες, ειδικά εκείνες που ειδικεύονταν στην δημιουργία διακοσμητικών περιθωρίων, μία εργασία που γινόταν ξεχωριστά από τις μικρογραφίες που γίνονταν από άλλον καλλιτέχνη. Το Παρίσι εκείνη την εποχή ήταν το κέντρο της εικονογραφίας και τα έργα των παριζιάνων καλλιτεχνών ήταν εξαιρετικά δημοφιλή σε όλη την Ευρώπη.

μικρογραφία|Σελίδα από την ''Πόλη των Κυριών'' της Κριστίν ντε Πιζάν, όπου εμφανίζεται και ένα διακοσμητικό πλαίσιο που ζωγράφισε η Αναστασία.
Αν και η Αναστασία στην εποχή της ήταν μία από τις πιο δημοφιλείς καλλιτέχνες, σήμερα δεν γνωρίζουμε τίποτε για εκείνη εκτός από όσα ανέφερε η Κριστίν ντε Πιζάν στο έργο της *[[Η Πόλη των Κυριών]]* (1405). Η Πιζάν έγραψε χαρακτηριστικά για εκείνη: *«Γνωρίζω μία γυναίκα που την λένε Αναστασία που είναι τόσο μορφωμένη και έχει τόσο ταλέντο στο να ζωγραφίζει χειρόγραφα και υπόβαθρα μινιατούρες που ξεπερνά κάθε άλλον καλλιτέχνη στο Παρίσι, όπου βρίσκονται οι καλύτεροι, ούτε μπορεί κανένας να την ξεπεράσει στην ζωγραφική λουλουδιών και λεπτομερειών, ούτε γνωρίζω κάποιον το έργο του οποίου να θεωρείται πιο αξιόλογο, ανεξάρτητα από το πόσο πλούσιο ή πολύτιμο και να είναι το βιβλίο. Οι άνθρωποι δεν σταματούν να μιλάνε για εκείνη. Κι εγώ το ξέρω καλά από δική μου εμπειρία γιατί έχει κάνει πολλά έργα για εμένα που ξεχωρίζουν ανάμεσα στα διακοσμητικά πλαίσια ακόμα και μεγάλων καλλιτεχνών.»*"Το όνομα της Αναστασίας περιλαμβάνεται στο καλλιτεχνικό έργο της Τζούντι Σικάγο, *[[Το Δείπνο (της Τζούντι Σικάγο)|Το Δείπνο]]*, και βρίσκεται μπροστά από το σερβίτσιο με το όνομα της Κριστίν ντε Πιζάν.

## Παραπομπές


Κατηγορία:Καλλιτέχνιδες
Κατηγορία:Γαλλίδες καλλιτέχνιδες
Αδάμ Τσαρούχης

Ο **Αδάμ Τσαρούχης** είναι Έλληνας τραγουδιστής της τζαζ και της ποπ με καταγωγή από την Αθήνα.

## Πρώτα χρόνια
Ο πατέρας του Παύλος Τσαρούχης είναι τραγουδιστής δημοτικού τραγουδιού. Σπούδασε τραγούδι και θεωρητικά στο Εθνικό Ωδείο. καθώς και για δύο χρόνια στην Κρατική Σχολή Ορχηστικής Τέχνης. Στη συνέχεια παρακολούθησε με υποτροφία ένα θερινό σεμινάριο για τζαζ και μιούζικαλ στη Βοστώνη.

Έχει συμμετάσχει στις θεατρικές  παραγωγές: *Magic of the Musicals* (2006), *Escape* (2008), *Το Παραμύθι του Τσάρου Σαλτάν* (Εθνική Λυρική Σκηνή, 2008), *Η Νυχτερίδα* (Ε.Λ.Σ., 2009), Το *Κλουβί με τις Τρελές* (Θέατρο Παλλάς, 2009), *Τρεις Κόρες εν Καμίνω* (Θέατρο Badminton, 2011), *Πριγκίπισσα Ανέλια* (2011), *Η Παναγία των Παρισίων* (2011-2012), *Θα σε πάρω να φύγουμε* (Θέατρο Badminton, 2013), *Θα περάσει και αυτό* (Θέατρο Badminton, 2014), *Ζέβρα πιτζάμα* (Θέατρο Badminton 2014), *Η [[Μαρινέλλα|Μαρίνέλα]] συναντά την [[Σοφία Βέμπο|Βέμπο]]*.

## Επόμενες συνεργασίες
Έχει κάνει φωνητικά για την  Αυστρία στον Διαγωνισμό Τραγουδιού Eurovoice το 2010 στην Αθήνα  στο  τραγούδι *Time to Believe*, ενώ το 2016 αποτέλεσε μέλος της ελληνικής κριτικής επιτροπής της Eurovision. Το 2017 συμμετέχει στα βραβεία Madwalk τραγουδώντας ένα *tribute act* για τον George Michael ερμηνεύοντάς το *Different Corner*.

Έχει επίσης εμφανιστεί σε μια σειρά προσωπικών συναυλιών και παραστάσεων, ανάμεσα στις οποίες οι *Throwback Stories* και *Come fly with me* σε χώρους όπως το *Ηalf Note Jazz Club*, το *Faust bar-theatre-art*, το *Dizzy Miles* και η *Μουσική Σκηνή Βackstage* του Θεάτρου Badminton , Μέγαρο μουσικής Θεσσαλονίκης, στην μουσική σκηνή Σφίγγα καθώς και σε διάφορες περιοχές της Ελλάδας.

Έχει συνεργαστεί με αρκετούς Έλληνες τραγουδιστές και δημιουργούς όπως οι Φωτεινή Δάρρα, Αλκίνοος Ιωαννίδης, Μαντώ, Σία Κοσκινά, Μίμης Πλέσσας, Δημήτρης Παπαδημητρίου, Γιάννης Μαρκόπουλος, Μαρινέλλα, Δημήτρης Καλαντζής, Ηρώ  κ.α.

## Δισκογραφία

### Singles
* Μια αγάπη για το καλοκαίρι (2012)
* τι σήμερα τι αύριο τι τώρα (2013)
* ¨Όπως μπαίνει ο χειμώνας (2015)
* Ρετρό (2015)
* Το Σ' Αγαπώ (2017)
*Σ΄ Αγαπώ (2018)
*Που και που (2019)
*Αισθήματα μου (2020)
*Just Walk Away  (2021)
*Τόσο πολύ  (2022)
*In Your Eyes (2023)
*Αναμνήσεις duet Μιρέλα Πάχου  (2023)
*Cracks Of My Broken Heart  (2023)
*Τα Πρώτα Μου Χριστούγεννα Μαζί Σου (2023)
*Αυγουστιάτικο φιλί (2024)
*Κάτω από το φως του φεγγαριού - Under the moonlight  (2025)

### Συμμετοχές
* «Γυάλινος - Κόσμος στον  (2025)ννίδη  (2011)
* «Retropolis II     (2013)
* «Θα σε πάρω να φύγουμε  εγώ θα κόψω το κρασί    (2014)
* « Ζέβρα Πιτζάμα (2014)

## Παραπομπές


Κατηγορία:Έλληνες τραγουδιστές
Σίγκεμπερ του Ουέσσεξ

Ο **Σίγκεμπερ του Ουέσσεξ**, βασιλιάς του Ουέσσεξ (756 - 757) διαδέχτηκε τον μακρινό συγγενή του Κάθριντ του Ουέσσεξ. Σύντομα ανατράπηκε από την εξουσία από ένα συμβούλιο ευγενών που συνεκλήθη στο Χαμσάιρ και τον κατηγόρησε για φόνο, ο Σίγκεμπερ εξορίστηκε και στην συνέχεια εκτελέστηκε, ακούγεται ότι πίσω από όλη την ιστορία ανατροπής του βρισκόταν ο Έθελμπαλντ της Μερκίας. Ο αδελφός του Σίγκεμπερ οδηγήθηκε επίσης μαζί του στην εξορία αλλά επέστρεψε πολύ αργότερα δολοφονώντας τον διάδοχο του Σίγκεμπερχτ Κίνεγουλφ του Ουέσσεξ (786). 

## Παραπομπές


## Πηγές
*Lee, Sidney, ed. (1897). "Sigebert (d.756?)". Dictionary of National Biography. 52. London: Smith, Elder & Co.

## Εξωτερικοί σύνδεσμοι
*Σίγκεμπερ

Κατηγορία:Βασιλείς του Ουέσσεξ
Κίνεγουλφ του Ουέσσεξ

Ο **Κίνεγουλφ του Ουέσσεξ** (*Cynewulf of Wessex*, ... - 786) βασιλιάς του Ουέσσεξ (757 - 786) διαδέχτηκε τον Σίγκεμπερ του Ουέσσεξ. Ανέβηκε στον θρόνο με την βοήθεια του Έθελμπαλντ της Μερκίας ο οποίος πιθανότατα βοήθησε τους επαναστάτες να ανατρέψουν και να σκοτώσουν τον Σίγκεμπερ όπως αναφέρεται σε ένα διάταγμα που εκδόθηκε τα πρώτα χρόνια της βασιλείας του. Στην συνέχεια ο Έθελμπαλντ δολοφονήθηκε και η Μερκία περιήλθε σε περίοδο χάους, ο Κίνεγουλφ βρήκε την ευκαιρία να κηρύξει την ανεξαρτησία του Ουέσσεξ από την Μερκία και να καταλάβει το Μπέρκσαϊρ, ο Κίνεγουλφ πολέμησε και με τους Ουαλούς. Το 779 ο Κίνεγουλφ ηττήθηκε από τον Όφα της Μερκίας, ο Όφα ανακατέλαβε το Μπέρκσαϊρ και έφτασε μέχρι το Λονδίνο αλλά ο Κίνεγουλφ δεν φαίνεται να έγινε υποτελής του. 
Το 786 ο Κίνεγουλφ ηττήθηκε και σκοτώθηκε από τις δυνάμεις του Κίνεχιρντ του Έθελιντ αδελφού του βασιλιά Σίγκεμπερ του Ουέσσεξ τον οποίο είχε ανατρέψει και σκοτώσει ο ίδιος πριν 30 χρόνια. Ο τόπος που σκοτώθηκε σύμφωνα με τις περισσότερες πληροφορίες βρισκόταν στο Μέρτον κοντά στο Σάρρεϋ, σύμφωνα με άλλους ιστορικούς η δολοφονία έγινε στο Γουίντσεστερ. 

## Παραπομπές
 		


## Πηγές

*Trevelyan, History of England, Longmans, 1947

## Εξωτερικοί σύνδεσμοι

*Τα Αγγλοσαξωνικά Χρονικά

Κατηγορία:Βασιλείς του Ουέσσεξ
Κλόνταϊκ (Γιούκον)

Το **Κλόνταϊκ** (αγγλικά: *Klondike*, ) είναι περιοχή του εδάφους του Γιούκον στον βορειοδυτικό Καναδά, ανατολικά των συνόρων με την Αλάσκα. Βρίσκεται περιμετρικά του μικρού ποταμού Κλόνταϊκ, ο οποίος χύνεται στον ποταμό Γιούκον από τα ανατολικά, στο ύψος του Ντόσον Σίτι.

Το Κλόνταϊκ είναι ιδιαιτέρως γνωστό για την μαζική εισροή χρυσοθήρων (γνωστή και ως Πυρετός του Χρυσού του Κλόνταϊκ), η οποία ξεκίνησε το 1897 και διήρκεσε έως το 1899. Στην περιοχή εξορύσσεται χρυσός συνεχόμενα έκτοτε, με εξαίρεση μια περίοδο διακοπής από τα τέλη της δεκαετίας του 1960 έως τις αρχές της δεκαετίας του 1970.

Η ονομασία «Klondike» προήλθε από παραφθορά της λέξης *«Tr'ondëk»* της γλώσσας Γλώσσα Χαν, η οποία σημαίνει «νερό-λίθινος επικρουστήρας», την οποία οι πρώτοι χρυσοθήρες δυσκολεύονταν να προφέρουν.

Η περιοχή χαρακτηρίστηκε μνημείο παγκόσμιας κληρονομιάς της UNESCO το 2023.

## Κλίμα
Το κλίμα είναι ζεστό στην διάρκεια του σύντομου καλοκαιριού, ενώ είναι ιδιαίτερα ψυχρό στην διάρκεια του μακρύ χειμώνα. Στα τέλη Οκτωβρίου δημιουργείται πάγος πάνω στα ποτάμια. Το έδαφος κατά την μεγαλύτερη διάρκεια του έτους είναι παγωμένο σε βάθος 1 έως 3 μέτρων.

## Παραπομπές


Κατηγορία:Γεωγραφία του Γιούκον
Κατηγορία:Πυρετός του Χρυσού του Κλόνταϊκ
Κατηγορία:Γεωγραφικές περιοχές του Καναδά
Κατηγορία:Μνημεία Παγκόσμιας Κληρονομιάς στον Καναδά
Δημήτριος Γ. Πλαπούτας

Ο **Δημήτριος Γ.Πλαπουτας**  (Μήτρος) (1876-1939) γιος του Γεώργιου  Πλαπούτα (1844-1926) δημάρχου Ηραίας και της Αικατερίνης Αναγνωστόπουλου . Ήταν εγγονός του    Συνταγματάρχη και Φρουράρχου Ναυπλίου Γεωργίκου Δημητράκη Πλαπούτα και της Ελένης Τσαμαδού κυρία των τιμών της Βασίλισσας Αμαλίας . Γεννήθηκε το 1876 στο Παλούμπα  και απεβίωσε το 1939. Ήταν ιατρός και Βουλευτής Αρκαδίας 1910-1912 με το Κόμμα των Φιλελευθέρων του Ελευθέριος Βενιζέλος, με το Βενιζελικό Συνδυασμό Αρκαδίας του Υπουργού Δικαιοσύνης Δημητρακόπουλου.

## Βιβλιογραφία
* Βιβλιοθήκη της Βουλής των Ελλήνων - Εφημερίδα ΕΜΠΡΟΣ με τη λίστα των εκλεγμένων Βουλευτών των εκλογών 28ης Νοεμβρίου 1910 ανά Περιφέρεια, σελ.327, σελ.τεύχους 3, φύλλο Τετάρτης 1 Δεκεμβρίου 1910
* Βουλή των Ελλήνων - Πρακτικόν Ενάρξεως της Διπλής Αναθεωρητικής Βουλής 8 Ιανουαρίου 1911, σελ.29 Λίστα παρόντων Βουλευτών
* Η δίκη του αοιδίμου Θ. Κολοκοτρώνη και Δ. Πλαπούτα : Σκηνή πολιτική του 1833 Έτους, Εκ της Τυπογραφίας Κ. Αντωνιάδου, 1843.
* Το Παλούμπα και οι Παλουμπαίοι , Ι.Παπαχρήστου 2000
* Η Γορτυνία του Τάκη Κανδηλώρου 1898
* Γενεαλογικό Δένδρο της Οικογένειας Πλαπούτα του Παλούμπα

Κατηγορία:Βουλευτές Αρκαδίας
Μπεντριφελέκ Καντινεφέντι

Η **Μπεντριφελέκ Καντινεφέντι** (Οθ. Τούρκικα:بدر فلك قادین‎) (Τούρκικα: *Bedrifelek Kadınfendi*, 4 Ιανουαρίου 1851 - 6 Φεβρουαρίου 1930) ήταν η τρίτη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu İkinci Bedrifelek Kadın Efendi Hazretleri***

## Βιογραφία
Η Μπεντριφελέκ Καντινεφέντι γεννήθηκε το 1851, και ήταν κόρη του Μεχμέτ Μπέη Κάρζεγκ και της συζύγου του Φαρουχάν Ινάλ-Ιπά. Το πραγματικό της όνομα είναι άγνωστο. Ήταν ανιψιά της συζύγου του Αμπντούλ Μετζίτ Α΄, της Σαγιεστέ Χανιμεφέντι. Είχε μπλε μάτια και ξανθά μαλλιά. Το 1864, κατά την εθνοκάθαρση των Κιρκασιανών, η οικογένειά της μετανάστευσε από τον Καύκασο στην Κωνσταντινούπολη, όπου παραδόθηκε στο δικαστήριο του οθωμανού σουλτάνου. Στις 18 Νοεμβρίου 1868 η Μπεντριφελέκ παντρεύτηκε τον Ηγεμόνα Αμπντούλ Χαμίτ στο Παλάτι Ντολμαμπαχτσέ. Στις 11 Ιανουαρίου 1870 γέννησε το πρώτο της παιδί τον Ηγεμόνα Μεχμέτ Σελίμ Εφέντι στο Παλάτι Μπεσίκτας, το 1872 γεννήθηκε η μοναδική της κόρη η Ζεκιγιέ Σουλτάν και το 1878 γεννήθηκε ο Ηγεμόνας Αχμέτ Νουρί Εφέντι.

Όταν ο Αμπντούλ Χαμίτ ανέβηκε στον θρόνο ως Αμπντούλ Χαμίτ Β΄, η Μπεντριφελέκ έλαβε την "Üçüncü Kadınefendi" (τρίτη γυναίκα). Λίγο αργότερα έλαβε τον τίτλο της "İkinci Kadınefendi" (δεύτερη γυναίκα), μετά την προκάτοχό της και δεύτερη σύζυγο του Αμπντούλ Χαμίτ, την Σαφινάζ Νουρεφζούν Καντινεφέντι, καθώς στις 26 Ιουλίου 1879 ο σουλτάνος και Σαφινάζ χώρισαν. Στις 11 Απριλίου 1895 η Ναζικεντά Καντινεφέντι πέθανε και η Μπεντριφελέκ έγινε η "Baș Kadınefendi" (πρώτη γυναίκα) και επικεφαλής αυτοκρατορική σύζυγος.

Μετά την εκθρόνιση Αμπντούλ Χαμίτ Β΄ το 1909, η Μπεντριφελέκ, ο Αμπντούλ Χαμίτ εγκαταστάθηκαν μαζί με τον γιο τους, τον Ηγεμόνα Μεχμέτ Σελίμ στο Σερεντσεμπέη, όπου ο Αμπντούλ Χαμίτ πέθανε το 1918. Μετά την κατάργηση του Οθωμανικού Χαλιφάτου από το Κοινοβούλιο της Δημοκρατίας της Τουρκίας το 1924, ο Ηγεμόνας Μεχμέτ Σελίμ εξορίστηκε στη Νίκαια της Γαλλίας. Η Μπεντριφελέκ ήταν το μοναδικό μέλος της αυτοκρατορικής οικογένειας, που δεν εξορίστηκε και έτσι παρέμεινε στην Τουρκία.

Η Μπεντριφελέκ Καντινεφέντι πέθανε στις 6 Φεβρουαρίου 1930 στο Παλάτι Γιλντίζ στην Κωνσταντινούπολη σε ηλικία 79 ετών. Είναι θαμμένη στο Γενί Τζαμί στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Άλαν ΜακΝίς

Ο **Άλαν ΜακΝίς** (γεν. στο Ντάμφριζ της Σκωτίας στις 29 Δεκεμβρίου του 1969) είναι Βρετανός πρώην οδηγός αγώνων από τη Σκωτία. Στη Φόρμουλα 1 αγωνίστηκε μόνο  στο Πρωτάθλημα του 2002 με τη νεοσύστατη εκείνη την εποχή ομάδα της Toyota. Συνολικά έλαβε μέρος σε 16 Γκραν Πρι, το 1ο από τα οποία ήταν το Γκραν Πρι Αυστραλίας και το 16ο και τελευτάιο το Γκραν πρι Ιαπωνίας χωρίς να σημειώσει κάποιο αξιόλογο αποτέλεσμα. Από τον επόμενο χρόνο (2003) αγωνίστηκε σε άλλα μηχανοκίνητα σπορ μικρότερου βεληνεκούς.

## Παραπομπές


## Εξωτερικοί σύνδεσμοι
* 

Κατηγορία:Βρετανοί οδηγοί της Φόρμουλα 1
Σκαλούλα Φωκίδας

Η **Σκαλούλα** είναι ορεινός οικισμός που βρίσκεται στη Δωρίδα του Νομού Φωκίδος, σε υψόμετρο 680 μέτρα. Έχει πληθυσμό 27 κατοίκους, σύμφωνα με την απογραφή του 2011 και μαζί με το Αιγίτιο, τη Λεύκα, το Παλαιόκαστρο και την Πεντάπολι, αποτελεί την Τοπική Κοινότητα Πενταπόλεως της Δημοτικής Ενότητας Λιδωρικίου του Δήμου Δωρίδος.

## Γεωγραφικά - ιστορικά στοιχεία
Το χωριό βρίσκεται ΝΔ του Λιδωρικίου σε απόσταση περίπου 7 χλμ., ΒΔ της Πεντάπολης (3 χλμ.) και ΝΑ από τις Καρούτες (6 χλμ.), πολύ κοντά στη λίμνη του Μόρνου. Την περίοδο της Γερμανοϊταλικής κατοχής (1941 – 1944) το χωριό, όπως και τα γειτονικά Αιγίτιο, Βραΐλα, Καρούτες και Λιδωρίκι, κάηκε από τους Γερμανούς. Μετά την απελευθέρωση, η Πολιτεία αποφάσισε να δημιουργηθεί ο οικισμός της Πεντάπολης, όπου εγκαταστάθηκαν οι περισσότεροι από τους εναπομείναντες κάτοικους της Σκαλούλας με αποτέλεσμα ο πληθυσμός της συνεχώς να φθίνει.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Μπιντάρ Καντινεφέντι

Η **Μπιντάρ Καντινεφέντι** (Οθ. Τούρκικα:بیدار قادین) (Τούρκικα: *Bidar Kadınefendi*, 5 Μαΐου 1858 - 1 Ιανουαρίου 1918) ήταν η τέταρτη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu İkinci Bidar Kadın Efendi Hazretleri***

## Βιογραφία
Η Μπιντάρ Καντινεφέντι γεννήθηκε στις 5 Μαΐου 1858 στον Καύκασο, και ήταν κόρη του Ιμπραήμ Μπέη Ταλουστάν και της συζύγου του Σαχικά Ιφφέτ Λορτκιπανιζντέ. Το πραγματικό της όνομα είναι άγνωστο. Ήταν μια ωραία γυναίκα, είχε πράσινα μάτια, καστανά μαλλιά και ήταν ψηλή με λεπτό σώμα. Σε πολύ μικρή ηλικία η Μπιντάρ εγκατέλειψε την πόλη που γεννήθηκε και πήγε στην Κωνσταντινούπολη, όπου παραδόθηκε στο δικαστήριο του οθωμανού σουλτάνου. Σε ηλικία δεκαεπτά ετών παντρεύτηκε το Αμπντούλ Χαμίτ στις 2 Σεπτεμβρίου 1875 στο Παλάτι Γιλντίζ. Πρώτα γέννησε την Ναϊμέ Σουλτάν στις 5 Αυγούστου 1876 και δυο χρόνια αργότερα στις 16 Ιανουαρίου 1878 γέννησε τον Ηγεμόνα Μεχμέτ Αμπντούλ Καντίρ Εφέντι. 

Το 1889 με εντολή του Αμπντούλ Χαμίτ δέχτηκε την επίσκεψη της Αυτοκράτειρας Αυγούστας Βικτώριας της Γερμανίας στο χαρέμι του παλατιού Γιλντίζ. Η Μπιντάρ δέχθηκε και δεύτερη φορά την επίσκεψη της Αυτοκράτειρας Αυγούστας Βικτώριας. Η Αυτοκράτειρα Αυγούστα Βικτώρια εντυπωσιάστηκε πολύ από τη Μπιντάρ και συνηθίζε να μιλάει γι' αυτήν στην Ευρώπη. Το 1918 η Αυτοκράτειρα Ζίτα της Αυστρίας δέχτηκε κάλεσμα από την Μπιντάρ να επισκεφθεί την Κωνσταντινούπολη.

Μετά την εκθρόνιση του Αμπντούλ Χαμίτ εγκαταστάθηκε σε ένα αρχοντικό που βρίσκεται στο Ερενκόϊ, όπου εζήσε μέχρι τον θανατό της, την 1 Ιανουαρίου 1918 σε ηλικία 59 ετών. Είναι θαμμένη στον τάφο του Ηγεμόνα Κεμαλεντίν Εφέντι στο Κοιμητήριο Γιαχιά Εφέντι στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
XI Μεραρχία Πεζικού (Ελλάδα)

Η **11η Μεραρχία Πεζικού** (XI ΜΠ) ήταν σχηματισμός του Ελληνικού Στρατού. Συστάθηκε το 1913 και διαλύθηκε το 2004.

## Ιστορία
Ήταν η πρώτη μεραρχία που ιδρύθηκε μετά τους Βαλκανικούς Πολέμους, όταν ο στρατός ειρήνης επεκτάθηκε σε μεγάλο βαθμό. Αρχικά σχηματίστηκε στην Κοζάνη, ενώ το Δεκέμβριο του 1913 διατάχθηκε να μεταφερθεί στη Θεσσαλονίκη υπό τη διοίκηση του Γ΄ Σώματος Στρατού. Την εποχή εκείνη περιλάμβανε το 13ο, 27ο και 28ο Σύνταγμα Πεζικού.

Τον Αύγουστο του 1916, η μεραρχία του Νικόλαου Τρικούπη παρέμεινε πιστή στη βασιλική κυβέρνηση και προσπάθησε να αντιταχθεί στην βενεζελική εξέγερση που οδήγησε στη δημιουργία της Κυβέρνησης Εθνικής Αμύνης, αλλά παρεμποδίστηκε από την παρέμβαση του γαλλικού στρατού.

Μετά την ελληνική απόβαση στη Σμύρνη και τη δημιουργία της Ζώνης Σμύρνης το 1920, δημιουργήθηκε η Μεραρχία Μαγνησίας από τους Έλληνες της Μικράς Ασίας παίρνοντας την ονομασία της από τη Μαγνησία. Μετά την ήττα του Βενιζέλου στις εκλογές του Νοεμβρίου του 1920, η νέα φιλοβασιλική κυβέρνηση τη μετονόμασε σε 11η Μεραρχία Πεζικού. Η μεραρχία συμμετείχε στη μικρασιατική εκστρατεία, όπου περικυκλώθηκε και αιχμαλωτίστηκε στα Μουδάνια μετά την τουρκική διάσπαση του ελληνικού μετώπου τον Αύγουστο του 1922. μετασχηματίσηκε μετά το τέλος του πολέμου, με έδρα και πάλι τη Θεσσαλονίκη υπό το Γ΄ Σώμα. Το 1940–41 η μεραρχία συμμετείχε στον ελληνο-ιταλικό πόλεμο μέχρι τη γερμανική εισβολή στην Ελλάδα τον Απρίλιο του 1941.

Μετασχηματίσηκε εκ νέου το 1945, μετά την Απελευθέρωση, περιλαμβάνωντας την 31η, 32η και 33η Ταξιαρχία στη Θεσσαλονίκη. Η μεραρχία συμμετείχε στον εμφύλιο πόλεμο και παρέμεινε ενεργή μετά το τέλος του πολέμου ως δευτερεύων σχηματισμός με μειωμένη σύνθεση. Από το 1951, έδρευε στην Καβάλα, όπου παρέμεινε μέχρι τη διάλυση της το 2004.

## Έμβλημα
Το έμβλημα της 11ης Μεραρχίας Πεζικού είναι ένα λιοντάρι, που συμβολίζει τον δυναμισμό, τη δύναμη και το δέος. Στην κορυφή του θυρεού υπάρχει το ρητό *ΜΟΝΟΣ ΚΑΙ ΜΕΤΑ ΠΟΛΛΩΝ*. Η φράση είναι ένα απόσπασμα από τον Εφηβικό όρκο της Κλασικής Αθήνας κατά την κατάταξη του στο στρατό.

## Παραπομπές


## Εξωτερικοί σύνδεσμοι
*  Γ.Ε.Σ.

Κατηγορία:Μεραρχίες της Ελλάδας
Κατηγορία:Κοζάνη
Κατηγορία:Θεσσαλονίκη
Κατηγορία:Καβάλα
Αδριανούπολη Παφλαγονίας

Η **Αδριανούπολη Παφλαγονίας** ήταν πόλη στη νοτιοδυτική Παφλαγονία της Μικράς Ασίας (σημερινή Τουρκία), ευρισκόμενη σε απόσταση περίπου 3 χιλιομέτρων δυτικά του σημερινού Εσκιπαζάρ. Κατοικείτο από, τουλάχιστον, τον 1ο αιώνα π.Χ. έως τον 8ο αιώνα μ.Χ. Έλαβε την ονομασία της από τον Ρωμαίο Αυτοκράτορα Αδριανό στην διάρκεια του 2ου αιώνα μ.Χ.

Όταν ο Αυτοκράτορας Θεοδόσιος Α΄ (347-395) ενοποίησε τμήματα της Παφλαγονίας και της Βιθυνίας εντός νέας επαρχίας υπό την ονομασία Ονωριάς, η Αδριανούπολη έγινε γνωστή ως **Αδριανούπολη Ονωριάδας**, ονομασία υπό την οποία ήταν γνωστή η πρώην επισκοπική έδρα, η οποία περιλαμβάνεται, σήμερα, στον κατάλογο των τιμητικών επισκοπών, γνωστό ως *[[Annuario Pontificio]]*.

Η πόλη είναι γνωστή ως γενέτειρα των Αγίων Αλύπιου του Στυλίτη και Στυλιανού Παφλαγονίας.

## Παραπομπές


## Πηγές
* "The Paphlagonia Project: An Overview on the Results" 

## Εξωτερικοί σύνδεσμοι
* 

Κατηγορία:Ρωμαϊκές πόλεις στην Τουρκία
Κατηγορία:Παφλαγονία
Κατηγορία:Εγκαταλελειμμένοι οικισμοί στην Τουρκία
Κατηγορία:Αδριανός
Κατηγορία:Ιστορία της Επαρχίας του Καραμπούκ
Γιάννης Βέλλας

Ο **Γιάννης Βέλλας** (1909–1999) ήταν Έλληνας συνθέτης.

## Βιογραφικά στοιχεία
Γεννήθηκε στις 21 Δεκεμβρίου 1909 στην Αθήνα. Όταν ήταν μικρός εργάστηκε ως ξυλουργός και περιπτεράς. Άρχισε να ασχολείται με την μουσική την δεκαετία του 1930, όταν σχημάτισε μουσικά σύνολα με άλλους μουσικούς της εποχής, τραγουδώντας στο μαγαζί *Μάντρα* του Αττίκ, στην θέση του συγκροτήματος του Κώστα Μπέζου. Συνέθεσε το πρώτο του τραγούδι το 1936, το οποίο είχε τίτλο *Κάποτε κλάψαμε κι οι δυο*. Το τραγούδι ερμήνευσε η Αγγελική Λυκιαρδοπούλου, ενώ τους στίχους έγραψε ο Κώστας Κοφινιώτης.

Ήταν αυτοδίδακτος μουσικός, και σπούδασε μουσική για πρώτη φορά όταν άρχισε να ασχολείται επαγγελματικά με αυτήν, έχοντας ως δάσκαλο τον Μιχάλη Βούρτση. Ωστόσο, ο ίδιος δεν είχε την κατάρτιση ώστε να ενορχηστρώνει μόνος του τα μουσικά κομμάτια και για αυτό συνεργάστηκε με τον Γεώργιο Βιτάλη.

Έγραψε μουσική για πολλές κινηματογραφικές ταινίες του 20ού αιώνα, αλλά και θεατρικές επιθεωρήσεις και βαριετέ. Παράλληλα είχε ανοίξει και λειτουργήσει μουσική σχολή με τον Θεόδωρο Δερβενιώτη, ενώ διηύθυνε ορχήστρες νυχτερινών κέντρων σε Ελλάδα και άλλες χώρες.

Σημαντική στιγμή στην σταδιοδρομία του ήταν η σύνθεση του πρώτου ύμνου του Παναθηναϊκού, την δεκαετία του 1940. Είχε τίτλο *Προχωρείτε προς τη νίκη* και οι στίχοι ήταν του Κώστα Κοφινιώτη. Οι δυο τους ήταν φανατικοί οπαδοί του Παναθηναϊκού και έγραψαν ένα ακόμη τραγούδι για την ομάδα με τίτλο *Λεβέντες του Παναθηναϊκού* στις αρχές της δεκαετίας του 1960.

Αρχικά, είχε νυμφευτεί την τραγουδίστρια Καίτη Μπελίντα, ενώ από το 1975 ήταν νυμφευμένος με την Άντζελα του συγκροτήματος *Θηλυκά Μπουζούκια*. Πέθανε στην Αθήνα στις 26 Δεκεμβρίου 1999.

## Σημαντικά έργα
**Γύρισε, σε περιμένω γύρισε* με τη Στέλλα Γκρέκα και τον Νίκο Γούναρη.
**Ένα μπουκέτο μενεξέδες* με τον Φώτη Πολυμέρη.
**Γιατί να ζούμε χωρισμένοι* με την Ελίζα Μαρέλλι.
**Καλύτερα ο θάνατος παρά ο χωρισμός* με τη Μαριάνα Χατζοπούλου.
**Ήρθες αργά στο δρόμο της ζωής μου* με την Κάκια Μένδρη.
**Είμαι ερωτευμένος με τα μάτια σου*, το οποίο τραγούδησε αρχικά η Χρυσούλα Στίνη και την δεκαετία του 1990 η Ελευθερία Αρβανιτάκη.
*Σιγά τις μαχαιριές σιγά, σε στίχους της Ευτυχίας Παπαγιαννοπούλου, το οποίο τραγούδησε η Εύα Στυλ και δεύτερη φωνή έκανε η Βούλα Γκίκα.

## Παραπομπές


## Εξωτερικοί σύνδεσμοι
*Γιάννης Βέλλας στον ''Πανδέκτη'', του Εθνικού Ιδρύματος Ερευνών.
*Αφιέρωμα του Γιάννη Παπαστεφάνου στην ραδιοφωνική εκπομπή ''Ράδιο Νοσταλγία''.

Κατηγορία:Έλληνες συνθέτες
Πρασούδι (αποσαφήνιση)

Με το όνομα **Πρασούδι** αναφέρονται οι παρακάτω νησίδες και τόποι της Ελλάδας:

* Πρασούδι (οροπέδιο), οροπέδιο στο όρος Παναχαϊκό.
* Πρασούδι Ηγουμενίτσας, νησίδα στον κόλπο της Ηγουμενίτσας.
* Πρασούδι Κέρκυρας, παραλία που βρίσκεται στη νοτιοδυτική πλευρά της Κέρκυρας.
* Πρασούδι Φωκίδος, νησίδα του συμπλέγματος νησιών Τριζόνια στη Φωκίδα.
Σκαλωτή Δράμας

Η **Σκαλωτή** (έως το 1927 γνωστή ως *Λιμπάν*) είναι ορεινό χωριό στην Περιφέρεια Ανατολικής Μακεδονίας και Θράκης του νομού Δράμας, με 41 κατοίκους κατά την απογραφή 2021.

## Ιστορία
Κατά την Αρχαιότητα, στην περιοχή κατοικούσαν οι Δίοι, οι οποίοι αναφέρονται ως θρακικό φύλο.

Κατά την Οθωμανική περίοδο, στο χωριό κατοικούσαν ως επί το πλείστον, μουσουλμάνοι, οι οποίοι προσέφυγαν στην Τουρκία το 1923 και στη θέση τους εγκαταστάθηκαν πρόσφυγες.

Τον Μάιο του 1944, τα βουλγαρικά στρατεύματα Κατοχής κατέστρεψαν τον οικισμό και εκτέλεσαν δέκα κατοίκους του (ανάμεσά τους και πέντε ανήλικους) ως αντίποινα για τις απώλειες που υπέστησαν λίγες μέρες νωρίτερα στη μάχη της γέφυρας Παπάδων.

## Γεωγραφία
Η Σκαλωτή βρίσκεται στην ιστορική και γεωγραφική περιοχή Τσετς, ψηλά στις νοτιοδυτικές πλαγιές της Ροδόπης και συγκεκριμένα στο όρος Ελατιά, 12 χιλιόμετρα βορειοανατολικά του Σιδηρόνερου στο δάσος Ελατιάς.

## Παραπομπές


## Εξωτερικοί σύνδεσμοι
* Ο τόπος του χωριού Σκαλωτή

Κατηγορία:Χωριά της περιφερειακής ενότητας Δράμας
Κατηγορία:Δήμος Δράμας
Βόρτσγιαρβ

μικρογραφία|Βίντεο με drone της λίμνης Võrtsjärv και του χωριού Vaibla 2022
Η λίμνη **Βόρτσγιαρβ** () είναι η δεύτερη μεγαλύτερη λίμνη της Εσθονίας μετά τη λίμνη Πέιπους. Βρίσκεται στη νότια Εσθονία και έχει έκταση 270 τ.χλμ. Ο ποταμός Έμαγιγκι ρέει από τη λίμνη Βόρτσγιαρβ στη λίμνη Πέιπους.

## Παραπομπές


## Εξωτερικοί σύνδεσμοι
* 

Κατηγορία:Λίμνες της Εσθονίας
Μιράντα Κερ

H **Μιράντα Μέι Κερ** (Miranda May Kerr, 20 Απριλίου 1983) είναι Αυστραλή μοντέλο και επιχειρηματίας.

Ως μοντέλο είναι περισσότερο γνωστή ως αγγελάκι της Victoria's Secret. Το 2009 ίδρυσε την εταιρία οργανικών προϊόντων ομορφιάς KORA Organics.

## Προσωπική ζωή

### Σχέσεις - Οικογένεια
Από το 2003 μέχρι το 2007 ήταν σε σχέση με τον Αυστραλό μουσικό Τζέι Λάιον.

Το 2007 ξεκίνησε τη σχέση της με τον Άγγλο ηθοποιό Ορλάντο Μπλουμ. Τον Ιούνιο του 2010 ανακοίνωσαν δημόσια τον αρραβώνα τους και ένα μηνά αργότερα παντρεύτηκαν. Απέκτησαν έναν γιο, τον Φλιν-Κρίστοφερ (γενν. 6 Ιανουαρίου 2011). Τον Οκτώβριο του 2013 ανακοίνωσαν το διαζύγιο τους.

Το 2015 ξεκίνησε τη σχέση της με τον Αμερικανό επιχειρηματία και ιδρυτή του Snapchat, Έβαν Σπίγκελ. Τον Ιούλιο του 2016 ανακοίνωσαν τον αρραβώνα τους και τον Μάιο του 2017 παντρεύτηκαν. Απέκτησαν τρεις γιούς, τον Χαρτ (γενν. 8 Μαΐου 2018), τον Μάιλς (γενν. 16 Οκτωβρίου 2019) και τον Πιέρ (γενν. 27 Φεβρουαρίου 2024).

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Φωτομοντέλα
Καλλιθέα Φωκίδας

Η **Καλλιθέα** είναι ορεινός οικισμός στη Δωρίδα του Νομού Φωκίδος, σε υψόμετρο 780 μέτρα. Έχει πληθυσμό 17 κατοίκους, σύμφωνα με την απογραφή του 2011 και μαζί την Αγία Ειρήνη, τον Άγιο Νικόλαο, τη νησίδα Άγιο Νικόλαο, τον Άγιο Σπυρίδωνα, τον Κλοβινό, τη νησίδα Πρασούδι και τα Φλαμπουράκια αποτελεί την Τοπική Κοινότητα Καλλιθέας της Δημοτικής Ενότητας Λιδωρικίου του Δήμου Δωρίδος.

## Γεωγραφία - Αξιοθέατα
Η Καλλιθέα από το 1836 ανήκε στο Δήμο Τολοφώνος με το όνομα **Ξυλογαϊδάρα**, το οποίο άλλαξε, σύμφωνα με προφορική παράδοση, όταν πέρασε από το χωριό ο Βασιλιάς Όθωνας και η Αμαλία και το μετονόμασε σε Καλλιθέα, λόγω της θέας του στον Κορινθιακό κόλπο. Το 1912 αναγνωρίστηκε ως Κοινότητα Καλλιθέας, με οικισμούς τη Σώταινα και τα Τριζόνια, οι οποίοι όμως το 1919 αποτέλεσαν ξεχωριστές κοινότητες.

Σε απόσταση 4 χλμ. από το χωριό βρίσκεται η ιερά Μονή Αγίου Κωνσταντίνου, που χτίστηκε  το 1818 από τον Ιερομόναχο Νικόδημο Κατσίκα. Στην πλατεία του χωριού υπάρχει υπεραιωνόβιος πλάτανος, με περίμετρο κορμού σχεδόν έντεκα μέτρα που αποτελεί σήμα κατατεθέν της Καλλιθέας και έχει χαρακτηριστεί διατηρητέο μνημείο της φύσης.

Στις 26 Ιουλίου, ημέρα εορτασμού του ενοριακού ναού της Αγίας Παρασκευής διοργανώνεται μεγάλο πανηγύρι.

## Ιστορία
Η ιστορία της Καλλιθέας ανάγεται στην Αρχαία Ελλάδα, καθώς πολύ κοντά στο σημερινό χωριό, οι αρχαιολόγοι τοποθετούν την αρχαία Απολλωνία. Την περίοδο της Επανάστασης του 1821 ο αγωνιστής Κουτρούκης από την Καλλιθέα μαζί με τον Κατσικαπή από τη Βιτρινίτσα (σημερινή Τολοφώνα) επικεφαλής 100 ανδρών πολέμησαν στην απελευθέρωση του Μαλανδρίνου.

### Απογραφές πληθυσμού

## Παραπομπές


Κατηγορία:Δήμος Δωρίδος
Κατηγορία:Χωριά της περιφερειακής ενότητας Φωκίδας
Αλεσσάντρα Αμπρόζιο

H **Αλεσσάντρα Κορίν Αμπρόζιο** (, 11 Απριλίου 1981) ευρέως γνωστή ως **Αλεσσάντρα Αμπρόζιο** είναι Βραζιλιάνα-Αμερικανίδα μοντέλο. Είναι περισσότερο γνωστή από τις επιδείξεις της εταιρείας εσωρούχων Victoria's Secret ως ένα από τα περίφημα «αγγελάκια» της. 

Το 2012 το περιοδικό *[[Forbes]]* την συμπεριέλαβε στη λίστα με τα πιο ακριβοπληρωμένα μοντέλα παγκοσμίως, με εισόδημα 6 εκατομμύρια δολάρια σε μια χρονιά. 

## Προσωπική ζωή
Το 2005 έγινε ζευγάρι με τον Αμερικανό επιχειρηματία Τζέιμι Μαζούρ. Αρραβωνιάστηκαν τρία χρόνια αργότερα και απέκτησαν δύο παιδιά: την Άνια Λουίζ Αμπρόζιο Μαζούρ (γενν. 24 Αυγούστου 2008) και τον Νόα Φίνιξ Αμπρόζιο Μαζούρ (γενν. 7 Μαΐου 2012). Το ζευγάρι ανακοίνωσε το χωρισμό του, τον Μάρτιο του 2018.  

Το 2020, η Αμπρόζιο πολιτογραφήθηκε Αμερικανίδα. 

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες μοντέλα
Κατηγορία:Βραζιλιάνες μοντέλα
Κατηγορία:Πολιτογραφημένοι πολίτες των Ηνωμένων Πολιτειών
Φραγκίσκος Β΄ Σφόρτσα

Ο **Φραγκίσκος Β΄** (ιταλ: *Francesco II Sforza*, 4 Φεβρουαρίου 1495 - 24 Οκτωβρίου 1535) από τον Οίκο των Σφόρτσα ήταν δούκας του Μιλάνου (1508-35), ο τελευταίος του Οίκου του.

## Βιογραφία
Ήταν ο δευτερότοκος γιος του Λουδοβίκου δούκα του Μιλάνου και της Βεατρίκης των Έστε.

Κατά τη διάρκεια των Ιταλικών Πολέμων (1494-1559) ο Λουδοβίκος εκτοπίστηκε από το Μιλάνο και κατέφυγε -μαζί με τον μικρό Φραγκίσκο- στην Αυλή της αδελφής του Μπιάνκας, συζύγου του Μαξιμιλιανού Α΄ των Αψβούργων. Ο Φραγκίσκος προοριζόταν για εκκλησιαστική καριέρα. Αργότερα ο Λουδοβίκος ΙΒ΄ της Γαλλίας φυλάκισε στο Σατώ Λος τον Λουδοβίκο, ο οποίος απεβίωσε το 1508. 

Το 1521 ο Κάρολος Ε΄ των Αψβούργων κατέλαβε από τους Γάλλους το Μιλάνο και όρισε τον Φραγκίσκο Β΄ ως δούκα. Νυμφεύτηκε την Χριστίνα, κόρη της Ισαβέλλας των Αψβούργων, αδελφής του Καρόλου Ε΄. Ηγεμόνευσε με το Μιλάνο να περιφρουρείται από Ισπανικά στρατεύματα των Αψβούργων. Η πόλη ήταν εξαντλημένη μετά από 20 έτη πολέμου και ο Φραγκίσκος Β΄ προώθησε την οικονομική και πολιτιστική ανάπτυξη. Το 1522 πολέμησε στο πλευρό των Αψβούργων στη μάχη της Μπικόκκα. Μετά άλλαξε συμμαχία και το 1526 πολέμησε στην *Ένωση του Κονιάκ* μαζί με τον Φραγκίσκο Α΄ Βαλουά της Γαλλίας, τον πάπα Κλήμη Ζ΄ και τη Δημοκρατία της Φλωρεντίας και πολιορκήθηκε στο καστέλλο Σφορτσέσκο.

Απεβίωσε το 1535 άτεκνος και τον διαδέχθηκε ο νόθος αδελφός του Τζοβάννι-Πάολο Σφόρτσα, ο οποίος σύντομα απεβίωσε υπό μυστηριώδες συνθήκες. Ακολούθησε ο Ιταλικός Πόλεμος των ετών 1536-38 για τον έλεγχο του Μιλάνου μεταξύ των Αψβούργων και των Βαλουά.

## Οικογένεια
Νυμφεύτηκε το 1534 την 12ετή Χριστίνα των Όλντεμπουργκ, κόρη του Χριστιανού Β΄ της Δανίας και Νορβηγίας. Δεν απέκτησαν απογόνους.

## Πρόγονοι

## Υποσημειώσειςς


## Αναφορές
*Michael Mallett and Christine Shaw, The Italian Wars:1494-1559, Pearson Education Limited, 2012.
*Charles Oman. A History of the Art of War in the Sixteenth Century. London: Methuen & Co., 1937.
*Ernst Schulin. Kaiser Karl V: Geschichte eines übergroßen Wirkungsbereiches. Stuttgart: Kohlhammer, 1999. (German)

Κατηγορία:Δούκες του Μιλάνου
Μιχαήλ Καρούσος

Ο **Μιχαήλ Καρούσος** του Ιωάννη (1911 – 27 Απριλίου 1979), ήταν Έλληνας κτηματίας και πολιτικός. Υπηρέτησε ως βουλευτής στη Χίο και στην Αρκαδία.

## Βιογραφία
Γεννήθηκε το 1908 (σύμφωνα με το Μητρώο της Βουλής) ή το 1911. Αρχικά εξελέγη βουλευτής Χίου το 1946 με το Κόμμα Εθνικών Φιλελευθέρων (με τον Συνδυασμό Ηνωμένης Παρατάξεως Εθνικοφρόνων), συγκεντρώνοντας 5.581 ψήφους.

Το 1952 εξελέγη βουλευτής Κυνουρίας με τον Ελληνικό Συναγερμό και το 1956 βουλευτής Αρκαδίας με το κόμμα της ΕΡΕ. Τον Νοέμβριο του 1956 κατέστη ανεξάρτητος βουλευτής και το 1958 προσχώρησε στο Κόμμα Φιλελευθέρων.

Υπηρέτησε και ως Γενικός Γραμματέας της Βουλής.
Το 1979 ο Καρούσος βρέθηκε νεκρός στην οικία του στην Αθήνα, όπου διέμενε μόνος του.. Η κηδεία του έγινε από το Πρώτο Νεκροταφείο Αθηνών στις 28 Απριλίου 1979.

Με τη σύζυγό του Μίνα, είχαν 2 κόρες.

## Παραπομπές


Κατηγορία:Βουλευτές Χίου
Κατηγορία:Βουλευτές Αρκαδίας
Κατηγορία:Βουλευτές Κυνουρίας
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Σίμα Μιλοβάνωφ

Ο **Σίμα Μιλοβάνωφ** (10 Απριλίου 1923 - 16 Νοεμβρίου 2002) ήταν Γιουγκοσλάβος (από τη Σερβία) διεθνής ποδοσφαιριστής και προπονητής ποδοσφαίρου. Αποτέλεσε μέρος της Εθνικής Γιουγκοσλαβίας στο Παγκόσμιο Κύπελλο Ποδοσφαίρου 1954. Το 1972 ήταν προπονητής της Εθνικής Κύπρου.

## Παραπομπές

## Εξωτερικοί σύνδεσμοι
* Profile at Reprezentacija.rs

Κατηγορία:Σέρβοι ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Βοϊβοντίνα Νόβι Σαντ
Κατηγορία:Ποδοσφαιριστές Παγκοσμίου Κυπέλλου 1954
Κατηγορία:Σέρβοι προπονητές ποδοσφαίρου
Κατηγορία:Γιουγκοσλάβοι προπονητές ποδοσφαίρου
Κατηγορία:Προπονητές ποδοσφαίρου Π.Α.Ε. Βέροιας
Κατηγορία:Προπονητές ποδοσφαίρου Εθνικής Κύπρου
Κατηγορία:Προπονητές ποδοσφαίρου Ανόρθωσης
Κατηγορία:Προπονητές ποδοσφαίρου Νέας Σαλαμίνας
Ισλάμοβατς

Το **Ισλάμοβατς** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε  κατοίκους.

## Ετυμολογία
Η ονομασία προέρχεται από την λέξη Ισλάμ, η οποία είναι η ονομασία της αβρααμικής θρησκείας η οποία ακολουθείται από την πλειοψηφία του πληθυσμού του χωριού.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού του οικισμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές

## Εξωτερικοί σύνδεσμοι
*  Maplandia
*  Δορυφορική εικόνα του Ισλάμοβατς στο fallingrain.com

Κατηγορία:Οικισμοί του Μπρτσκο
Κατηγορία:Οικισμοί του Μπρτσκο με βοσνιακή πληθυσμιακή πλειοψηφία
Δελταμίνη

Η **δελταμίνη** (αγγλικά *naphthalene-1,8-diamine*) είναι αρωματική οργανική ένωση με μοριακό τύπο **C<sub>10</sub>H<sub>10</sub>Ν<sub>2</sub>**, αν και χρησιμοποιείται και ο αναλυτικότερος τύπος **C<sub>10</sub>H<sub>6</sub>(ΝH<sub>2</sub>)<sub>2</sub>**. Είναι ένα από τα ισομερή διαμινοπαράγωγα του ναφθαλινίου. Η χημικά καθαρή δελταμίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι άχρωμο στερεό, που σκουραίνει αν εκτεθεί στον αέρα λόγω οξείδωσης. Είναι ένας πρόδρομη ένωση για εμπορικά αξιοποιήσιμες χρωστικές ουσίες.

## Παραγωγή και χρήσιμα παράγωγα
Παράγεται με αναγωγή 1,8-δινιτροναφθαλινίου, το οποίο με τη σειρά του παράγεται ως μείγμα των ισομερών μετά από νίτρωση του 1-νιτροναφθαλίνιου.

Μετά από επίδραση δελταμίνης με φθαλικό ανυδρίτη, ή και παράγωγα αυτού, παράγονται οι αντίστοιχες φθαλοπερινόνες. Αν χρησιμοποιηθεί ο ίδιος ο μητρικός φθαλικός ανυδρίτης, παράγεται μια χρήσιμη πορτοκαλί χρωστική (γνωστή με την κωδική ονομασία) *Solvent Orange 60* . Η δελταμίνη είναι πρόδρομη ένωση του

1,8-δι(διμεθυλαμινο)ναφθαλινίου [ή 1Ν,8Ν-διμεθυλοδελταμίνη, C10H8(NHCH3)2].

## Αναφορές


Κατηγορία:C10
Κατηγορία:Αρωματικές αμίνες
Κατηγορία:Ναφθαλίνια
Γκεόργκι Βασίλεφ (ποδοσφαιριστής, γενν. 1946)

Ο **Γκεόργκι Βασίλεφ** είναι Βούλγαρος πρώην ποδοσφαιριστής και προπονητής ποδοσφαίρου. Ως ποδοσφαιριστής συμμετείχε στην Εθνική Βουλγαρίας. Διετέλεσε προπονητής σε πολλές ομάδες. Σημαντικό είναι το πέρασμα του από την 1. ΦΚ Ουνιόν Βερολίνου με την οποία κατέκτησε ένα πρωτάθλημα 2. Μπούντεσλιγκα ενώ συμμετείχε στον τελικό του Κυπέλλου Γερμανίας. Ακόμη, έχει κερδίσει το Πρωτάθλημα ποδοσφαίρου Βουλγαρίας 4 φορές (1991, 1994, 1995 και 1997) και 2 φορές το Κύπελλο Βουλγαρίας (1994, 1997).

## Εξωτερικοί σύνδεσμοι
* Profile at worldfootball.net

Κατηγορία:Βούλγαροι προπονητές ποδοσφαίρου
Κατηγορία:Βούλγαροι ποδοσφαιριστές
Κατηγορία:Μέσοι ποδοσφαιριστές
Κατηγορία:Λοκομοτίβ Σόφιας
Κατηγορία:Προπονητές ποδοσφαίρου Ανόρθωσης
Κατηγορία:Προπονητές ποδοσφαίρου Λέφσκι Σόφιας
Κατηγορία:Προπονητές ποδοσφαίρου ΤΣΣΚΑ Σόφιας
Κατηγορία:Προπονητές ποδοσφαίρου Τσερνομόρετς Μπουργκάς
Κατηγορία:Προπονητές ποδοσφαίρου Λοκομοτίβ Σόφιας
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου Λεβαδειακού
Κατηγορία:Ποδοσφαιριστές Πάρβα Λίγκα (Βουλγαρία)
Νιρ Κλίγκερ

Ο **Νιρ Κλίγκερ** είναι Ισραηλινός πρώην ποδοσφαιριστής και προπονητής ποδοσφαίρου. Ως ποδοσφαιριστής αγωνίστηκε στην Μακάμπι Χάιφα και στη Μακάμπι Τελ Αβίβ. Επιπλέον, συμμετείχε στην Εθνική Βουλγαρίας για 10 χρόνια. Στη συνέχεια ακολούθησε καριέρα προπονητή. Εργάστηκε κυρίως σε ομάδες του Ισραήλ και της Κύπρου.

## Τίτλοι

### Ως ποδοσφαιριστής
* **[[Πρωτάθλημα ποδοσφαίρου Ισραήλ]] (5):**
** 1984–85, 1988–89, 1991–92, 1994–95, 1995–96
* **Israel State Cup (2):**
** 1993–94, 1995–96
* **Toto Cup (1):**
** 1992–93
* Μέλος του Israeli Football Hall of Fame (2009)
* Ποδοσφαιριστής της χρονιάς στο Ισραήλ : 1989

### Ως προπονητής
* **[[Πρωτάθλημα ποδοσφαίρου Ισραήλ]] (1):**
** 2002–03
* **Israel State Cup (1):**
** 2004–05
* **Toto Cup (1):**
** 2012-13
* **Toto Cup|Toto Cup (Leumit) (1):**
** 2016

## Παραπομπές


Κατηγορία:Ισραηλινοί ποδοσφαιριστές
Κατηγορία:Ποδοσφαιριστές Μακάμπι Χάιφα
Κατηγορία:Ποδοσφαιριστές Μακάμπι Τελ Αβίβ
Κατηγορία:Ποδοσφαιριστές Εθνικής Ισραήλ
Κατηγορία:Προπονητές ποδοσφαίρου Μακάμπι Τελ Αβίβ
Κατηγορία:Προπονητές ποδοσφαίρου Ένωσις Νέων Παραλιμνίου
Κατηγορία:Προπονητές ποδοσφαίρου ΑΕΚ Λάρνακας
Κατηγορία:Προπονητές ποδοσφαίρου ΑΕΛ Λεμεσού
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου ΑΕΠ Πάφου
Κατηγορία:Ισραηλινοί προπονητές ποδοσφαίρου
Μπέορτρικ του Ουέσσεξ

Ο **Μπέορτρικ του Ουέσσεξ**, βασιλιάς του Ουέσσεξ (786 - 802) ήταν διάδοχος του Κίνεγουλφ του Ουέσσεξ.
Ο Μπέορτρικ ήταν στενός σύμμαχος του Όφα της Μερκίας συγκάλεσε την *Σύνοδο του Τσέλσι* (787), στην συνέχεια παντρεύτηκε την κόρη του  Ίντμπουρ (789). Η γη που βρισκόταν στα σύνορα της Μερκίας και του Ουέσσεξ κυβερνήθηκε από τον Όφα κάτι που φάνηκε από τα διατάγματα τα οποία εκδόθηκαν από τον Όφα και τον γιο του Έγκφριθ της Μερκίας. Οι Δυτικοί Σάξονες χρησιμοποιούσαν το νόμισμα του Όφα κάτι που φάνηκε από τα νομισματικά ίχνη στην ευρύτερη περιοχή από τον Άνω Τάμεση μέχρι το Γουέρχαμ. Την εποχή της βασιλείας του Μπέορτρικ πραγματοποιήθηκε επίθεση των Βίκινγκ στην ακτή του Ντόρσετ (789) στην οποία σκότωσαν και έναν βασιλικό αξιωματούχο.

Μετά τον θάνατο του Όφα η εξουσία της Μερκίας εξασθένησε και ο Μπέορτρικ κατόρθωσε να κερδίσει την ανεξαρτησία του, τα νομίσματα που κυκλοφόρησαν εκείνη την περίοδο αποδεικνύουν ότι εισήγαγε νομισματικό σύστημα. Τα νέα νομίσματα βρέθηκαν το 1854 δύο μίλια έξω από το Άντοβερ.  Σε δυο χρόνια ο διάδοχος του Όφα Κοένγουλφ της Μερκίας κατόρθωσε να ανακτήσει την εξουσία στο Ουέσσεξ, μετά το 799 ο Μπεορτρίκ επανήλθε στην ίδια σχέση υποτέλειας με την Μερκία όπως πριν τον θάνατο του Όφα.
Ο Άσσερ ιστορικός στην αυλή του Αλφρέδου του Μέγα αναφέρει μια ιστορία σχετικά με τον θάνατο του Μπέορτρικ, πέθανε δηλητηριασθείς κατά λάθος από την γυναίκα του Ίντμπουρ η οποία εισήλθε στην συνέχεια σε ένα μοναστήρι μέχρι την εποχή που βρήκε έναν άντρα. Η προέλευση της ιστορίας είναι αμφίβολη το Αγγλοσαξωνικό χρονικό αναφέρει ότι τάφηκε στο Γουέρχαμ στην εκκλησία της Αγίας Μαρίας.

## Παραπομπές
 		


## Πηγές

*Cramp, Rosemary (2006). Corpus of Anglo-Saxon stone sculpture in England, Volume 7. Oxford University Press.
*Edwards, Heather (2004). "Beorhtric (d. 802), king of the West Saxons". Oxford Dictionary of National Biography. Oxford University Press. 

## Εξωτερικοί σύνδεσμοι

*Νόμισμα του Μπέορτρικ
*Μπέορτρικ

Κατηγορία:Βασιλείς του Ουέσσεξ
Σουργκούτ

Το **Σουργκούτ** είναι πόλη της Ρωσίας στον Αυτόνομο θύλακα της Χαντίας - Μανσίας, που βρίσκεται στον ποταμό Ομπ κοντά στη διασταύρωσή του με τον ποταμό Ιρτίς. Είναι μια από τις λίγες πόλεις της Ρωσίας που είναι μεγαλύτερες από την πρωτεύουσα ή το διοικητικό κέντρο του ομοσπονδιακού υποκειμένου του όσον αφορά τον πληθυσμό, την οικονομική δραστηριότητα, και την τουριστική κίνηση. Πληθυσμός: 348.643 (2016)· 306.675 (Απογραφή του 2010)· 285.027 (Απογραφή του 2002)· 247.823 (Απογραφή του 1989).

Το Σουργκούτ είναι η πολή στην οποία έζησε εξόριστος και αυτοκτόνησε ο άλλοτε ηγέτης του ΚΚΕ, Νίκος Ζαχαριάδης.

## Αδελφοποιημένες πόλεις

Το Σουργκούτ έχει αδελφοποιηθεί με τις παρακάτω πόλεις:

*20px Κατερίνη, Ελλάδα
*20px Ζαλαέγκερσεγκ, Ουγγαρία
*20px Τσαογιάνγκ, Κίνα
*20px Αλμετγιέφσκ, Ρωσία

## Συλλογή

File: Surgut, Russia 11.jpg|Πάρκο κοντά στον ποταμό Σάιμα
File: Lenin st., Surgut, Russia 04.jpg|Το Σουργούτ στα τέλη του Σεπτεμβρίου
File: Surgut_(060).jpg|SDPP-2


## Παραπομπές


Κατηγορία:Αυτόνομος θύλακας της Χαντίας - Μανσίας